
Ministru kabineta rīkojums Nr. 207
Rīgā 2022. gada 23. martā (prot. Nr. 17 36. §)
Par valsts līdzdalības saglabāšanu valsts akciju sabiedrībā ''Elektroniskie sakari''
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 2. punktu:
· 1.  Saglabāt valsts līdzdalību valsts akciju sabiedrībā ''Elektroniskie sakari'' (reģistrācijas Nr. 40003021907).
· 2. Noteikt valsts akciju sabiedrības ''Elektroniskie sakari'' vispārējo stratēģisko mērķi – nodrošināt racionālu un efektīvu radiofrekvenču spektra un numerācijas resursu pārvaldi elektronisko sakaru nozarē, pilnveidot radiofrekvenču pārvaldības mehānismu, nodrošināt nepārtrauktu radiofrekvenču spektra uzraudzību un efektīvu frekvenču resursu plānošanu, attīstīt elektronisko atļauju apriti, nodrošināt efektīvāku un ātrāku klientu apkalpošanu, piedāvājot arvien vairāk saņemt pakalpojumus e-vidē.

